作者:危西麓
標題:風流子
內容:西風吹錦水，朝天路、冉冉兩鳧飛。看父老嫋花，苦遮去轍，兒童騎竹，爭問歸期。帳簇馬前紛蔽日，實績紀行碑。冰飲三年，從容官事，棠陰百里，悠久民思。聖明衿遐遠，關山道，應是來驟華絲。畫繡過家，萊庭彩舞斑衣。便穩奉安輿，江南向暖，早傳言語，樵曲先知。重約舊臨，倪耄迎候杭西。